Viljams Lombardi

Viljams Lombardi (; dzimis  Ņujorkā, miris  Kalifornijā) bija ASV starptautiskais lielmeistars šahā (1960).

 Biogrāfija 
1957. gadā Toronto kļuva par pirmo ASV šahistu, kas uzvarēja Pasaules jauniešu šaha čempionātā, turklāt uzrādot simtprocentīgu rezultātu 11 punkti no 11 iespējamajiem, kuru joprojām nav izdevies nevienam atkārtot. 1960. gadā kļuvis par ASV šaha čempionāta sudraba medaļas ieguvēju, bet 1963. gadā uzvarējis ASV atklātajā šaha čempionātā. 1965. gadā dalījis pirmo vietu ASV atklātajā šaha čempionātā. Par panākumiem turnīros FIDE 1957. gadā Lombardi piešķīrusi starptautiskā meistara (IM), bet 1960. gadā — starptautiskā lielmeistara (GM) nosaukumu. Ticis uzskatīts par vienu no talantīgākajiem ASV jaunās paaudzes šahistiem, taču 1960. gados atstājis šahu un pievērsies garīdznieka karjerai. Tikai 1970. gadu sākumā atgriezies šaha turnīros. 1972. gadā Reikjavikā bijis Roberta Fišera sekundants mačā par Pasaules čempiona šahā nosaukumu ar Borisu Spaski.

Sekmīgi pārstāvējis ASV komandu lielākajos komandu šaha turnīros:
 Pasaules šaha olimpiādēs piedalījies 7 reizes (1958-1960, 1968-1970, 1974-1978). Komandu vērtējumā izcīnījis zelta (1976), sudraba (1960) un 2 bronzas (1974, 1978) medaļas, bet individuālajā vērtējumā zelta (1970) un sudraba (1976) medaļas;OlimpBase :: Men's Chess Olympiads :: William James Lombardy
 Pasaules studentu šaha čempionātā piedalījies 7 reizes (1956-1958, 1960-1961, 1963-1964). Komandu vērtējumā izcīnījis zelta (1960) un sudraba (1961) medaļas, bet individuālajā vērtējumā 2 zelta (1956, 1960) medaļas.OlimpBase :: World Student Team Chess Championship :: William James Lombardy

Miris no miokarda infarkta 2017. gada 13. oktobrī.GM William Lombardy, 1937-2017

 Atsauces 

 Ārējās saites 

Kategorija:1937. gadā dzimušie
Kategorija:2017. gadā mirušie
Kategorija:Ņujorkā dzimušie
Kategorija:ASV šahisti